kardosdrur/scandi-wiki huggingface dataset:
Gerd von Rundstedt

Gerd von Rundstedt (født 12. december 1875, død 24. februar 1953) var tysk generalfeltmarskal og én af 2. verdenskrigs store hærførere.

Han var af preussisk officersslægt og var selv en prototype på en preussisk officer af den gamle type. Under 1. verdenskrig gjorde han tjeneste i generalstaben og fortsatte efter krigen karrieren i Reichswehr. I 1927 udnævntes von Rundstedt til general, og efter Hitlers magtovertagelse i 1933 fortsatte hans karriere under Tysklands voldsomme oprustning. 

Efter udbruddet af 2. verdenskrig havde von Rundstedt kommandoen over store styrker i flere felttog. Det gjaldt overfaldet på Polen i 1939 og lynkrigen i vest i 1940 med Frankrigs påfølgende nederlag. I 1941 fulgte Operation Barbarossa, angrebet på Sovjetunionen, hvor von Rundstedt stod i spidsen for Armégruppe Syd. 

I 1942 blev han Oberbefehlshaber West, hvilket indebar, at han fik ansvar for forsvaret af Vesteuropa mod den allierede invasion, der truede mere og mere. I august 1942 afviste han med stor succes et allieret landgangsforsøg ved Dieppe, også kendt som Slaget ved Dieppe. I juni 1944 kom invasionen i Normandiet, som blev en succes, og Rundstedt gik af, da han indså, at krigen ikke kunne vindes. Men han blev hurtigt hentet tilbage af Hitler. Han fik derfor også ansvaret for Ardenneroffensiven i december 1944, den sidste store tyske kraftanstrengelse på vestfronten. Offensiven blev en ny fiasko, og efter den amerikanske overgang over Rhinen ved Remagen i marts 1945, gik Rundstedt endeligt af. 

Efter den tyske kapitulation kom han i krigsfangenskab og blev tiltalt for krigsforbrydelser. På grund af hans dårlige helbred blev der aldrig fældet nogen dom over ham, og i 1949 løslod briterne ham.

Eksterne kilder 
 (dansk) http://www.slagmarker.dk/rundstedt.html

Tysklands militære personel i 1. verdenskrig
Modtagere af Jernkorset
Modtagere af Æreskorset
Feltmarskaller i Nazi-Tyskland
Øbjerggård

Øbjerggaard er en lille hovedgård, som er dannet af Niels Ryberg i 1774, og er nu en avlsgård under Rosenfeldt Gods. Gården ligger i Køng Sogn i Vordingborg Kommune. Hovedbygningen er opført i 1846 og ombygget i 1892-1933

Øbjerggaard er på 310 hektar

Ejere af Øbjerggaard 

 (1660-1670) Frederik 3.
 (1670-1699) Christian 5.
 (1699-1730) Frederik 4.
 (1730-1746) Christian 6.
 (1746-1766) Frederik 5.
 (1766-1774) Christian 7.
 (1774) Ditlev Staal
 (1774-1804) Niels Ryberg
 (1804-1820) Johan Christian Ryberg
 (1820-1836) Den Danske Stat
 (1836-1840) Christian Ludvig Klingberg
 (1840-1845) Enke Fru Augusta Klingberg
 (1845-1854) Frederik von Buchwald
 (1854-1887) Carl Valdemar von Buchwald
 (1887-1889) Enke Fru von Buchwald
 (1889-1913) J. W. C. Krieger
 (1913-1918) Aage Carl Eduard Faye
 (1918-1920) Knud Hansen / Valentin Hansen
 (1920-1925) J. Brabæk
 (1925) Udstykningsforeningen For Sjælland Og Fyns Stifter
 (1925-1931) W. Kjær
 (1931-1933) J. E. Nielsen
 (1933-1957) Hans Christian Sonne
 (1957-1965) Holger W. Tillisch
 (1965-1995) Erik Holgersen Tillisch
 (1995-) Oscar Peter Eriksen Oxholm Tillisch

Kilder 

J. P. Trap: Danmark 5.udgave, Kraks Landbrug

Herregårde i Vordingborg Kommune
Herregårde i Præstø Amt
Gunnar Kvaran

Gunnar Kvaran (født 16. januar 1944) er en islandsk cellist. Han blev født i Reyjavik og studerede blandt andet hos Erling Blöndal Bengtsson i København og Réne Flachot i Basel og Paris. Han har spillet med blandt andet Sjællands Symfoniorkester, Odense Symfoniorkester og Det Islandske Nationalsymfoniorkester. Han underviste på Det Kongelige Danske Musikkonservatorium fra 1968-1974. Nu er han professor i cello og kammermusik ved Det Islandske Universitet for kunst.

Cellister
Musikere fra Island
Radiohistorisk Forening Ringsted

Radiohistorisk Forening Ringsted (RFR) er en forening med hjemsted i Ringsted. Foreningen søger

 i videst mulig omfang, at udbrede kendskabet til dansk Radio- og TV- fabrikation gennem tiderne.
 Kontakt med personer, som har været tilknyttet Radio- og TV- fabrikation i Danmark.
 Kontakt med andre tilsvarende foreninger, museer og samlere i ind og udland for gensidig udveksling og erfaring af informationer.

Foreningen står for Ringsted Radiomuseum.

Foreningen leverede et større antal radio- og tv-apparater til optagelserne til tv-serien Krøniken.

Se også
 Sønderjyllands Radiomuseum

Eksterne henvisninger 
 Radiohistorisk Forening Ringsted.
 Radiohistorisk Forening Vest 
 Djurslands Fjernsyn og Radio 
 Foreningen til bevarelse af Danmarks ældste radiostation OXA på Holmen. 
 Ringsted Radiomuseums venner.

Foreninger fra Danmark
Ringsted
Bilal Yassine

Bilal Yassine (født 29. oktober 1979) er dansk professionel fodboldspiller, hvis primære position på banen er i forsvaret.

Bilal Yassine skiftede til Boldklubben Fremad Amager fra Glostrup FK og forlod klubben i løbet af sommeren 2004.

Spillerkarriere 

 199x-2001?: Glostrup FK
 2001?-2004: Boldklubben Fremad Amager, 1. division og 2. division

Fodboldspillere fra Danmark
Günther von Kluge

Günther von Kluge (født 30. oktober 1882, død 19. august 1944) var tysk generalfeltmarskal og hærfører under 2. verdenskrig.

Biografi 
Han voksede op i en officersfamilie og fik selv en officersuddannelse. Under 1. verdenskrig gjorde han generalstabstjeneste og fortsatte efter krigen i Reichswehr. Han blev generalmajor i 1933. 

I felttoget mod Polen i 1939 var han arméchef for 4. armé, ligesom han også ledede denne armé i lynkrigen mod Frankrig i 1940, hvor han erobrede de franske atlanthavne. Hitler udnævnte ham herefter til generalfeltmarskal. Kluge deltog også i Operation Barbarossa, det tyske angreb på Sovjetunionen i 1941, hvor 4. armé var en del af armégruppe Midt. 

I juli 1944 efter den allierede invasion afløste han Gerd von Rundstedt som Oberbefehlshaber West med kommando over den tyske vestfront. I forbindelse med attentatet på Hitler den 20. juli 1944 blev von Kluge mistænkt for meddelagtighed og fik frataget sin kommando. Han blev kaldt til Førerhovedkvarteret, men på turen hertil fra Frankrig begik han selvmord med en cyankaliumkapsel.

Eksterne henvisninger 

Modstandsfolk fra Tyskland
Tysklands militære personel i 1. verdenskrig
Tysklands militære personel i 2. verdenskrig
Modtagere af Æreskorset
Modtagere af Jernkorset
Nazister der har begået selvmord
Södertälje

Södertälje er en svensk købstad med 71.774 indbyggere (dec. 2016). Byen ligger i landskabet Södermanland, og er en del af Stockholms län. Første gang Södertälje omtales i historiske kilder er år 1070 af Adam af Bremen i krøniken Gesta Hammaburgensis ecclesiae pontificum. Området havde dog på det tidspunkt allerede været beboet i en lang periode.

Byen er præget af dels nærheden til den svenske hovedstad Stockholm, dels af at huse de to store internationale virksomheder, Scania AB og AstraZeneca.

Berømte bysbørn 
 Björn Borg, tennisspiller
 Louay Chanko, fodboldspiller
 Johan Edlund, musiker
 Jan Guillou, journalist og forfatter
 Faia Younan, sangerinde

Se også 
 Södertälje kommun

Referencer

Eksterne henvisninger
Svinekrigen

Svinekrigen kan henvise til flere konflikter:

 Svinekrigen (1859) — en konflikt mellem USA og Britisk Nordamerika om grænsedragningen
 Svinekrigen (1906-9) — en konflikt mellem Østrig-Ungarn og Serbien om toldtariffer
UPS

UPS har flere betydninger:

 UPS (oops) - udråbsord for at have lavet en fejl.
 UPS (teknik) – en uafbrudt strømforsyning (Uninterruptible Power Supply)
 United Parcel Service (UPS) – en international pakkekurer.
 Université Paris-Saclay - et teknisk universitet i Paris.
 Ups (bjerg) – et bjerg på Island
 Unit Production System - et materialehåndteringssystem til tøjfremstilling udviklet af Eton Systems.
 UPS – en studentforening ved Uppsala Universitet, se Uppsala Politicesstuderande
  universal polar stereographic (UPS) – plant koordinatsystem
Arnakke

Arnakke har flere betydninger:

 Arnakke (by) – en landsby i Ågerup Sogn i Holbæk Kommune.
 Arnakkekilden – en kilde ved Ørnsø i Silkeborg.
 Arnakkeå – åløb ved Frederiksværk.
 Arrenakke Bakke – bakkedrag nord for Arresø ved Frederiksværk.
Peter Christiansen

Flere personer bærer navnet Peter eller Peder Christiansen:

 Niels Peter Christiansen (kunstmaler) (1873-1960) – dansk kunstmaler
 Peter Edvard Christiansen (1899-1976) – dansk forfatter
 Peter Christiansen (roer) (født 1941) – dansk roer og olympisk medaljevinder
 Peter Christiansen (fodboldspiller) (født 1975) – dansk fodboldspiller
 Peter Kristiansen (radioproducer) (1941-2007) – dansk radioproducer og lydmand

 Peder Christiansen (folketingsmand) (1809-1891) – dansk folketingsmand
Peter Olsen

Flere personer bærer navnet Peter eller Peder Olsen:

 Peder Olsen Nordmand (død 1676) – dansk-norsk handelsmand og soldat
 Peder Olsen (borgmester) (omkring 1610-1686) – dansk borgmester i Hasle og bornholmsk oprører
 Peter Blicher Olsen (1759-1832) – dansk diplomat
 O. Peter Olsen (1821-1885) – dansk skolelærer og folketingsmand
 Peter Richard Olsen – dansk roer OL-sølv 1936
 Peter P. Olsen – grønlandsk politiker for Inuit Ataqatigiit (født 1961)
Greve Skov

Greve Skov er et nyt statsskovområde beliggende i mellem Karlslunde og Greve Landsby på Sjælland. De første træer blev plantet i april 2006 på et 2,8 ha stort areal i det nordøstlige hjørne af det planlagte skovareal.

Beslutningen om at anlægge en skov i Greve Kommune blev taget i 2004. Skovens totale areal skal være 235 ha, og skal blive til ved erhvervelse af private ejendomme i området. Etableringen af Greve Skov sker bl.a. med henblik på at beskytte grundvandet i området.

Ekstern henvisning
Naturstyrelsen
 

Statsskove i Danmark
Greve Kommunes geografi
H.C. Andersen Marathon

H.C. Andersen Marathon (HCA Marathon), løbes i Odense, har gennem en årrække udviklet sig til at være et stort løb. Løbet har været afholdt siden 2000 og har siden 2001 tjent som vært ved de danske mesterskaber som arrangeres af Dansk Atletik Forbund. Løbet som er opkaldt efter H.C. Andersen, bliver afviklet i september hvert år.

Hvert år i forbindelse med HCA Marathon er der dagen forinden mulighed for deltagelse ved gratis pastaparty for marathon- og halvmarathonløbere. Ønskes en anden distance end de klassiske 42,195 km er ½ Marathon og "Løb de sidste 10" også en mulighed ved HCA Marathon. Børn og unge under 18 år kan deltage i MiniMarathon på 1/10 marathon (dvs. 4,2 km).

Alle deltagere kommer i mål på Odense Atletikstadion - og får udleveret en eventyrlig unik medalje med et nyt motiv fra H.C. Andersen hvert år.

I 2019 blev HCA Marathon kåret som verdens hurtigste marathon målt ud fra løbernes gennemsnitlige sluttid. I gennemsnit gennemførte marathon-løberne HCA Marathon i tiden 3:51:22, hvilket er kun 5 minutter og 31 sekunder pr. km. Derudover blev HCA Marathon også kåret som det marathon i verden med den reneste luft. Alt i alt fik HCA Marathon en placering som nummer 16 ud af 81 marathon-løb i hele verdenen.

Vindere siden 2001 
Danske atleter som har vundet, eller sluttet som den første dansker, til H.C. Andersen Marathon siden 2001, og derved også er blevet dansk mester på maratondistancen.
Torben Simonsen er manden, som fik idéen til H.C. Andersen Marathon tilbage i 1999.

Eksterne henvisninger 
 Official Site

Maratonløb i Danmark
Sport i Odense
FINA

Fédération Internationale de Natation forkortet FINA er svømmeforbundenes verdensorganisation. Dansk Svømmeunion er medlem af FINA. FINA varetager en række opgaver indenfor de fem vandsportsgrene: svømning, vandpolo, udspring, synkronsvømning og svømning i åbent vand. Disse opgaver er bl.a.:
 FINA arrangerer verdensmesterskaber (i samarbejde med værtsnationen)
 Registrering af rekorder
 Revidering af svømmeregler

Ekstern henvisning 

 FINAs hjemmeside 

Svømmesportsorganisationer
Internationale sportsorganisationer
Etableret i 1908
Michael Melchior

Michael Melchior (født 31. januar 1954) er overrabbiner for Norge og tidligere medlem af det israelske parlament for partiet Meimad.

Familie
Michael Melchior er barnebarn af Marcus Melchior og søn af tidligere overrabbiner Bent Melchior.

Han blev den 18. august 1974 gift Hanna Beilin med hvem han har børnene Eitan (f.1976), Joav (f.1978), Jair (f. 1982), Noam (f. 1984) og Amit (f. 1990).
Sønnen Joav Melchior, blev rabiner ved synagogen i Oslo i august 2006.  Sønnen Jair Melchior blev andenrabbiner ved synagogen i København i august 2013 og enerabiner i august 2014.

Michael Melchior emigrerede til Israel (1985)

Karriere som religiøs leder 
Melchior har været overrabiner for Norge siden 1980.

Siden 1986 har han været rabbiner for en menighed i Jerusalem.

 Får sin semikhá (ordination) som rabbiner fra Yeshivat Hakotel i Jerusalem (1986).

I 2012 var Melchior i tale som overrabbiner for Storbritanniens 409 synagoger, der har omkring 70% af landets 270.000 jøder tilknyttet.

Politisk karriere 
Melchior blev formand for partiet Meimad i 1995. 

Han blev valgt ind i Knesset i maj 1999 og sad der frem til 2009.

Fra august 1999 og til marts 2001 var han Minister for sociale og Diaspora anliggender.
Senere var han formand for Knessets kommité for uddannelse, kultur og sport.

 Viceudenrigsminister for Diaspora anliggender (2001-2002).

Melchior blev involveret i politik , da Meimad blev dannet kort før valget i 1999 på grundlag af en bevægelse begyndt af Yehuda Amital i 1988. Partiet sluttede sig til partierne Gesher og Labour i alliancen Et Israel. Alliancen vandt 26 pladser ud af Knessets 120, og Melchior tog den plads, som var reserveret til Meimad. Han blev udnævnt til Minister for sociale og Diaspora anliggender i Ehud Baraks regering. 

Da Barak i 2001 tabte en Særlig Afstemning Om Statsminister (proceduren afskaffet 2003) til Ariel Sharon, tabte Melchior også sin ministerpost, men blev udnævnt til vice-udenrigsminister for Diaspora Anliggender, endskønt han mistede sit job i november 2002, da Labour trak sig ud af Den Nationale Enhedsregering, Sharon havde dannet.
Han genvalgtes i 2006 og er nu formand for Uddannelse,Kultur og Sport udvalget samt "Social- og Miljø"-lobbyen i Knesset.

Tillidshverv og priser 
Melchior er medlem af Verdens Zionistorganisations lederskab. 
Han har været international leder af Elie Wiesel Fonden.
Han har været administrator for flere menneskerettigheds-, immigrations- og uddannelses-organisationer, og desuden medlem af Elijah Interfaith Institute bestyrelse af verdensregionsledere.

Åbner den første ManScan (Manchester-Scandinavia) konference i Hillel House i Manchester.
Tildeles ved den lejlighed George Elias prisen for sit arbejde med jødisk uddannelse i og uden for Israel. (feb.2008)

Noter 
 

Politikere fra Israel
Michael
Jøder fra Danmark
Overrabbinere
Teoderik den Store

Teoderik den Store (født 12. maj 454 i Pannonien, død 30. august 526 i Ravenna), kendt hos romerne som Flavius Theodoricus, var en østgotisk konge, som regerede fra 474 til sin død i 526. Han var også konge af Italien fra 493 og de facto konge over vestgoterne som regent for sit barnebarn Amalarik fra 511.

Teoderik blev som barn af sin far Teodemir sendt til Konstantinopel som gidsel og sikkerhed for, at en traktat mellem den gotiske konge Teodemir og den romerske kejser Leo 1. ville blive overholdt. Teoderik benyttede denne periode til at knytte stærke venskabsbånd til kejser Leo og hans efterfølger Zenon. Han blev tilmed udnævnt til konsul. Samtidigt opnåede han stor indsigt i både romersk militærtaktik og administration.

Da han var blevet 20 år gammel i 488, vendte han tilbage til østgoterne som deres konge. Og kejser Zenon bad Teoderik om at tage hånd om situationen i Italien, hvor Odoaker havde afsat den vestromerske kejser og var begyndt at true de romerske interesser i området. Østgoterne levede som foederati i Romerriget, men der opstod ofte uroligheder blandt dem, og de var vanskelige at kontrollere, da de stadig manglede land til bosættelse. Teoderik og kejseren indgik derfor en gensidig aftale om, at østgoterne skulle få Italien, hvis de besejrede Odoaker. 

Teoderik invaderede Italien i 488, og i 493 indtog han Ravenna (Italiens hovedstad), og fik Odoaker henrettet. Teoderik placerede derefter sig selv på den italienske trone. Han vedblev formelt at være vasal under den romerske kejser, men var i praksis en uafhængig monark.

Gennem størstedelen af sin regeringstid var Teoderik allieret med Frankerriget gennem sit ægteskab med den frankiske prinsesse Audofleda, men frankerkongen Klodevig 1.’s ambitioner om også at herske over goterne, førte til en langvarig krig, uden at det dog lykkedes for en af parterne at få overtaget.

På sine ældre dage nærede Teoderik mistro til alle omkring sig. Han sendte pave Johannes 1. til Konstantinopel i spidsen for en delegation af fem biskopper og fire senatorer for at forhandle med kejser Justinus 1. Meget lidt vides sikkert om delegationens budskab til Justinus; men besøget var vellykket, idet paven lykkedes i at overtale kejseren til at behandle arianerne med større mildhed, og dermed undgå represalier mod katolikker i Italien. Johannes 1.s besøg førte også til forsoning mellem vest- og østkirken efter en dyb splittelse som følge af Zenons Henocticon, udgivet i 482. Men nu mistænkte Teoderik paven og Justinus for at konspirere mod ham. I pavens fravær havde Teoderik beordret henrettelsen af filosoffen Boethius og svigerfaren Symmachus. Nu blev også pave Johannes arresteret og døde i fangenskab i Ravenna.

Noter

Eksterne henvisninger 

Personer i Italiens historie
Gotiske konger
Marie Bonaparte

Prinsesse Marie Bonaparte (senere Prinsesse Marie af Grækenland og Danmark) (2. juli 1882 – 21. september 1962) var en fransk prinsesse, psykoanalytiker og forfatter.

Prinsesse Marie var en af psykoanalysens pionerer og var tæt forbundet med Sigmund Freud. Hendes rigdom, der stammede fra jord og kasinoet i Monte Carlo, bidrog til psykoanalysens popularitet og gjorde Freud i stand til at flygte fra Nazityskland.

Hun var datter af Prins Roland Bonaparte, en grandnevø af Kejser Napoleon 1. af Frankrig. I 1907 giftede hun sig med Prins Georg af Grækenland og Danmark.

Biografi 

Marie Bonaparte var datter af Roland Bonaparte (19. maj 1858 – 14. april 1924) og Marie-Félix Blanc (1859-1882). Hendes bedstefar på fars side var Pierre Napoleon Bonaparte, søn af Lucien Bonaparte, Napoleons bror. 

Hun blev født i Saint-Cloud, en by i Hauts-de-Seine i Île-de-France. Hendes mor døde af en blodprop, som hun fik, da hun fødte Marie. 

Den 21. november 1907 giftede hun sig i Paris med Prins Georgios af Grækenland ved en borgelig ceremoni, med en efterfølgende religiøs ceremoni 12. december 1907 i Athen. Hun blev nu Prinsesse Marie af Grækenland og Danmark. Hun fik to børn, Prins Peter (1908–1980) og Prinsesse Eugénie (1910–1988).

Prinsesse Marie døde den 21. september 1962 i Saint-Tropez i Sydfrankrig.

Kilder 
 
 
 Loewenstein, Rudolf, Drives, Affects and Behavior: Essays in Honor of Marie Bonaparte, 1952

Værker 
 Topsy – 1940 – en kærlighedshistorie om hendes hund.
 The Life and Works of E. A. Poe – 1949
 Five Copy Books – 1952
 Feminine Sexuality – 1953

Eksterne henvisninger 

 Société Psychanalytique de Paris | Marie Bonaparte 

Personer fra Frankrig
Marie
Franskmænd i 1900-tallet
Psykologer fra Frankrig
Marie
Marie
Marie
Torben Brostrøm

Torben Brostrøm (født 4. juni 1927 i Kalundborg, død 7. december 2020) var cand.mag. i dansk og fransk, professor ved Danmarks Lærerhøjskole, mangeårig litteraturanmelder ved Dagbladet Information og forfatter. Medlem af Det Danske Akademi siden 1973 og uddeler af Otto Benzons Forfatterlegat fra 1972.

Brostrøm har indsigtsfuldt og med kritisk kærlighed fulgt den danske litterære modernisme fra dens opståen omkring 1960 som opgør mod hereticanerne.

Referencer 

Det Danske Akademi
Journalister ved Dagbladet Information
Kunstnere på finansloven (afdøde)
Personer fra Kalundborg
Modtagere af Søren Gyldendal-prisen
Studenter fra Aalborg Katedralskole
Ansatte ved Aalborg Universitet
Personer i Kraks Blå Bog (afdøde)
Per Øhrgaard

Per Øhrgaard (født 6. februar 1944 i København) er professor ved Copenhagen Business School, dr. phil. i tysk, oversætter, kommentator og medlem af Det Danske Akademi fra 2001. Det Danske Akademis sekretær 2012-16.

Fra forfatterskabet 
Moderne tysk litteratur (1972)
Klaus Rifbjerg (1977)
Gæld og arv Tre essays om Tyskland (1991)
Goethe Et essay (1999)
Fortsættelse følger ... Et essay om Günter Grass (2002/07)
Tyskland. Europas hjerte (2009)

Sagt af Per Øhrgaard 
"Hvornår lempede man rentefradraget? Da min generation havde betalt deres hus. Hvornår lempede man formueskatten? Da min generation skulle til at betale den. Hvornår lempede man arveafgiften? Da min generation skulle til at arve. Det er ganske påfaldende."

Noter 

Oversættere fra Danmark
Det Danske Akademi
Personer fra København
Personer i Kraks Blå Bog
Professorer fra Københavns Universitet
Ansatte ved Copenhagen Business School
Faglitterære forfattere fra Danmark
Filologer fra Danmark
Medlemmer af Videnskabernes Selskab
Dansksprogede forfattere fra Danmark
Personer med tilknytning til Carlsberg
Studenter fra Københavns Åbne Gymnasium
Modtagere af Otto Gelsted-prisen
Anders Worm

Anders Worm (født 1973) er en dansk tegner og animationsinstruktør bosat i Stockholm i Sverige. Han blev uddannet på Den Danske Filmskole. Hans afgangsfilm Fuldmåne Vanvid (engelsk: Fat Moon Rising) blev udtaget til den fireoghalvtredsenstyvende filmfestival i Cannes i 2001 i kategorien Cinéfondation. Har bl.a. været tilknyttet Filmforsyningen, Tegnedrengene, A. Film, ASA film og Happy Life AB (SF). 2023 udkom tegneserien Cassiopeias nye stjerne på forlaget Fahrenheit i samarbejde med Tycho Brahe Museet på Hven.

Eksterne henvisninger 
 

Filminstruktører fra Danmark
Tegnere fra Danmark
Ferdinand Christian Baur

Ferdinand Christian Baur (21. juni 1792 i Schmiden ved Fellbach – 2. december 1860 i Tübingen) var en tysk teolog, kirke- og dogmehistoriker
som bidrog med at introducere den historisk-kritiske metode til den nytestamentlige forskning
og derved bringe denne på højde med samtidens historiske videnskab, hvorfor han regnes blandt den tyske kirkehistorieskrivnings betydeligste.

Ordningsprincip fra Hegel 
Grane karakteriserer Baurs indsats således:
Baur var ikke tilfreds med den tilfældighed der prægede supranaturalisterne i deres omgang med historien; han var optaget af hvilken metode man kunne anvende i studiet af den kirkelige fortid så det billede der træder frem for os, ikke er et vilkårligt billede, alt for præget af hvad der – tilfældigt – måtte optage os. Han ledte efter en metode, og mente at finde et ordningsprincip i det hegelske system, der kunne anvendes på de nytestamentlige skrifter således at man blev bragt til at se (kunne se) at der finder en langsom udligning sted mellem modsatte tendenser: en petrinsk-jødekristen og en paulinsk-hedningekristen; den 'hegelske' syntese udgøres herefter af den oldkatolske kirke. 
På den måde mente Baur inden for Det Ny Testamente at finde sammenhængen i den teologiske udvikling som en idéens eller de teologiske tendensers historie, i stedet for at lade sig nøje med løse, vilkårligt sammenføjede enkeltheder

Noter

Se også 
 Historisk-kritisk metode   –   Urkristendom   –   Supranaturalisme   –   Kildekritik   –   Hegel
 Johann Salomo Semler (1725–1791)
 Adolf Hilgenfeld (1823-1907)

Litteratur 
 Grane, Leif (2002, 1982). Kirken i det 19. århundrede : europæiske perspektiver. København : Gad. DK5=27.17.

Eksterne henvisninger 

 Om "Arven fra Baur"  af Harald Riesenfeld i Nyt lys over evangeliernes opståen (artikel)
 Opslag om Baur i det tyske kirkeleksikon Biographisch-Bibliographisches Kirchenlexikon  (BBKL)

 Til supranaturalisme, se: Teologisk rationalisme (tysk Wiki)

 Leben-Jesu-Forschung, "Jesu-Liv-Forskningen" (tysk Wiki)

Teologer fra Tyskland
Ezra Pound

Ezra Weston Loomis Pound (født 30. oktober 1885, død 1. november 1972) var en amerikansk digter, musiker og kritiker i udlændighed, og var en drivkraft i den modernistiske digtning i begyndelsen og midten af 1900-tallet. Kritikeren Hugh Kenner beskrev sit møde med Pound således: "I suddenly knew that I was in the presence of the center of modernism." ("Jeg vidste pludselig at jeg var i selskab med modernismens centrum.")

Referencer

Eksterne henvisninger 

Personer fra USA
Digtere fra USA
Personer fra Idaho